### Resume

Valg af nyt medlem til Hegnsynet.

### Sagsfremstilling

Hegnsynet behandler hegnstvister mellem private grundejere, herunder ombygning, ændring, sløjfning og vedligeholdelse af hegn.

Hegnsynet består af tre medlemmer, hvoraf et medlem skal være plantningskyndigt og et medlem skal være bygningskyndigt. For hvert medlem vælges en personlig suppleant.

Byrådet har på det konstituerende møde den 6. december 2021 udpeget Frede Andreasen, som medlem af Hegnsynet, og med Victor Berg som suppleant.

Frede Andreasen har oplyst, at han er fraflyttet Vejle Kommune med udgangen af februar måned 2023.

Det er en forudsætning i Hegnsloven, at hegnsynsmedlemmerne har en tilkytning til kommunen, og således er bosat i kommunen.

På den baggrund skal der udpeges et nyt medlem af Hegnsynet.

Valget har virkning for Byrådets funktionsperiode og foretages som forholdstalsvalg.

Der henvises til § 27, § 28 og § 29 i lov om hegn og § 24, stk. 3, i lov om kommunernes styrelse.

### Borgmesteren indstiller,

|  |  |
| --- | --- |
| at | Byrådet udpeger et nyt medlem til Hegnsynet i stedet for Frede Andreasen. |

### Beslutning

Byrådet valgte Benjamin Krogh som medlem af Hegnssynet med Tommy Dahl som suppleant.